སྒྲུང་བཤད་མཁན་ཡག་པོ་དག་གིས་སྒྲུང་བཤད་དུས་བྱིས་པ་ནང་དུ་ཞུགས་སུ་འཇུག་ཐུབ་པ་རེད།ཁྱིམ་བདག་མང་པོ་ཞིག་གིས་ཁོ་ཚང་གི་བྱིས་པས་སྒྲུང་གཅིག་ཐེངས་ཡང་ནས་ཡང་དུ་ཤོད་དུ་བཅུག་སྟེ་ང་རང་སུན་པོར་བཟོས་སོང་ཞེས་ལབ་ཀྱི་ཡོད་མོད།སྒྲུང་མང་པོ་ཞིག་ནི་ཡང་དང་ཡང་དུ་རྣམ་པ་མང་པོ་ཞིག་ཏུ་ལམ་ནས་བཤད་ཆོག་གི་ཡོད་པ།ཐེངས་དང་པོར་ཁྱིམ་བདག་གིས་བྱིས་པ་ལ་ལན་གཅིག་བཤད་པ་དང་།ཐེངས་གཉིས་པའམ་གསུམ་པའི་སྐབས་སུ་ཁྱིམ་བདག་དག་གིས་བྱིས་པ་ལ།གཅེས་ཕྲུགངས་ཚིག་གཅིག་བཤད།དེ་ནས་ཁྱོད་ཀྱིས་ཚིག་གཅིག་ཤོད།དེ་འདྲ་བྱས་ན་ཨེ་ཆོགགལ་ཏེ་ཡིད་ལ་མ་དྲན་ནའང་སྐྱོན་མེད།ཡིད་ལ་མ་དྲན་ན་ངས་ཁྱོད་ཀྱི་ཚབ་ཏུ་བཤད་ཆོགཅེས་བཤད་དེ་ལག་ལེན་དུ་བཏབ་པ་ཡིན་ན་བྱིས་པ་རང་སྒྲུང་བཤད་པ་ལ་ཞུགས་ཐུབ་ཀྱི་ཡོད་པ་དང་།དེའི་རྗེས་སུ་བྱིས་པ་དང་ཁྱིམ་བདག་ཕན་ཚུན་གྱིས་སྒྲུང་ནང་གི་གང་ཟག་དག་རེས་མོས་ཀྱིས་འཁྲབ་ཆོག་པ་རེད་ལ་ད་དུང་བྱིས་པ་ལ་སྒྲུང་ནང་དུ་བྱུང་བའི་གཏམ་རྒྱུད་དག་རི་མོར་འཕབ་ཏུ་བཅུག་ཆོག་ཅིང་རི་མོ་དེ་ལ་བརྟེན་ནས་བྱིས་པས་སྒྲུང་གི་ནང་དོན་ཧྲིལ་པོ་གོ་བ་ལེན་ཐུབ་ཀྱི་ཡོད་པ་རེད།གཞན་ཁྱིམ་བདག་ཡོངས་ལ་གསལ་གདབ་རྒྱུ་ཞིག་ལ་ཡུལ་ཐམས་ཅད་དུ་བྱིས་པ་ལ་སྒྲུང་བཤད་རུང་བ་ཞིག་ཡིན་པ་མ་རེད།དཔེར་ན་ཁྱིམ་བདག་གིས་བྱིས་པ་ཁྲིད་ནས་ཕྱི་ལ་ལྟ་སྐོར་དུ་འགྲོ་སྐབས་རྒྱུན་དུ་མེ་འཁོར་རམ་གནམ་གྲུ་ལ་སྡོད་ཀྱི་ཡོད་པ་ལ།གནས་དེ་དག་ཏུ་སྒྲུང་ཤོད་པ་ཡག་པོ་མེད་པ་རེད།གནམ་གྲུ་དང་མེ་འཁོར་ལ་སོགས་པའི་སྒྲ་ཆེན་པོ་ཡོད་པས་བྱིས་པ་དང་ཁ་བརྡ་བྱེད་པའམ་བྱིས་པ་ལ་སྒྲུང་བཤད་པའི་ཚེ་ན་སྒྲ་ཆེན་པོ་དགོས་ཀྱི་ཡོད་སྟབས་དེས་བྱིས་པ་ཡི་མིད་པ་ལ་གནོད་པ་བཟོ་ཡི་ཡོད་པ་རེད།སྐད་ཀྱི་ཆེ་ཆུང་ཡང་ས་སྟེང་གི་དངོས་པོ་ཐམས་ཅད་དང་འདྲ་བར་ཚད་ཅིག་ཡོད་པ་རེད་ལ་གལ་ཏེ་ཚད་དེ་ལས་བརྒལ་བར་གྱུར་ཚེ་དེ་ལ་གནོད་པ་ཐེབས་སྲིད་པ་ཤ་སྟག་ཡིན་པས་གལ་སྲིད་བྱིས་པ་ཆུང་ངུའི་དུས་ནས་འུར་རྒྱག་པའམ་སྐད་ཆེན་པོ་འདོན་པ་ལ་དགའ་བ་ཞིག་ཡིན་ན་ཁྱིམ་བདག་གི་ཐབས་སྣ་ཚོགས་འཐེན་ནས་འགོག་དགོས་པ་རེད།སྒྲུང་བཤད་པ་དེས་བྱིས་པ་དག་ལ་མཚར་སྡུག་གི་རྒྱལ་ཁམས་གསར་པ་ཞིག་གི་སྒོ་གླེགས་ཕྱེ་ནས་གོ་བ་ལེན་པ་དང་དོན་སྟོན་པའི་ཐབས་ལ་ཕན་པར་མ་ཟད།དེ་བས་ཀྱང་ཁྱིམ་བདག་དང་བྱིས་པའི་བར་ལ་ཁ་ཞེ་འདྲིས་པོ་ཡོང་བའི་ཁོར་ཡུག་ལེགས་པོ་ཞིག་བསྐྲུན་ཐུབ་ཀྱི་ཡོད་པ་རེད།དེ་བས་ན་སྒྲུང་བཤད་པ་ནི་ཁྱིམ་བདག་དང་བྱིས་པ་གཉིས་ཀྱི་བར་དུ་འཐེན་པའི་ཟམ་པ་ཞིག་གི་དཔེ་རུ་རུང་བ་དང་ཟམ་པ་དེས་བྱིས་པ་དང་ཁྱིམ་བདག་གཉིས་ཀའི་འགལ་བ་དང་མི་མཐུན་པ་དག་མེད་པར་བྱས་ཏེ་ཁྱིམ་ཚང་ཐབ་ལ་དྲོད་ཡོད་ཅིང་མི་ལ་འདང་ཡོད་པ་ཞིག་ཏུ་བྱ་ཐབས་ཡོད་པས་ན།གནམ་འོག་གི་ཁྱིམ་བདག་ཐམས་ཅད་སྒྲུང་བཤད་མཁན་ཡག་པོ་རེ་རེ་རུ་གྱུར་ཏེ་བྱིས་པ་ཇི་སྙེད་ཀྱིས་སྒྲུང་གི་རྒྱ་མཚོ་ཆེན་མོ་ལས་བརྩེ་བ་དང་འགན་འཁྲི་དང་རང་དབང་གི་ནོར་རིན་པོ་ཆེར་གྱུར་ཅིག་གུ